Маңғыстауда фельдшерлер жүкті әйелді жедел жәрдем көлігінде босандырып алды
DATE: 16:19, 11 Шілде 2024 | GMT +5
TITLE: Маңғыстауда фельдшерлер жүкті әйелді жедел жәрдем көлігінде босандырып алды
URL: https://kaz.inform.kz/news/mangistaulik-feldsherler-zhukt-ayeld-zhedel-zhardem-kolgnde-bosandirip-aldi-cf512b/
META: DATE: 16:19, 11 Шілде 2024 | GMT +5
TOTAL WORDS: 107
AUTHOR(S):
TEXT: «Жүктілігі 37-апта болған әйелді жедел жәрдем көлігімен Батыр ауылынан Ақтау қаласындағы облыстық перзентханаға апара жатқанбыз. Жолда кенеттен әйелдің толғағы жиілеп, көлікте босандыруға тура келді. Сәбидің аман-есен дүниеге келуіне көмектестік. Мұндай жағдайда дер кезінде ана мен сәбидің амандығы үшін күш саламыз. Себебі әр минут маңызды», - дейді Мұнайлы ауданы жедел жәрдем бөлімшесінің фельдшері Күнсия Бекназарова. Фото: Қоғамдық коммуникация орталығы. Фельдшерлер жаңа туған нәрестенің кіндігін кесіп, Маңғыстау облыстық «Ана мен бала» орталығына жеткізген. Бүгінде жас босанған ана да, сәби де мамандардың бақылауында. Жағдайы жақсы. Нәрестенің салмағы – 3 келі 200 грамм, бойы – 52 сантиметр. Фото: Қоғамдық коммуникация орталығы. Бұған дейін Алматылық жүкті әйелдің патрульдік көлікте босанғанын жазған едік
